Пловдивски университет „Паисий Хилендарски”

Факултет по математика и информатика

Курсова работа

**На тема:**  
 „Надграждане на Discord с бот за дистанционно обучение“

|  |  |
| --- | --- |
| Изготвил:  Дилян Петров Янков  Специалност: СИ редовно  Факултетен номер: 1801321091 | Научен ръководител: доц. д-р Емил Дойчев |

Съдържание

[Увод 4](#_Toc106009716)

# Увод

Технологиите в сферата на образованието се развиват с изключителна скорост и с голям напредък. Тази вълна обаче се ускори още повече след началото на 2020 година, когато внезапно се образува огромна нужда от онлайн платформа за обучение. Както при повечето научни открития и артефакти, нуждите на потребителите започнаха борбата между софтуерни компании като Google, Microsoft и др. за надмощие в областта. Те разработиха онлайн платформи които да служат като място за провеждане на лекции и упражнения, съхраняване на материали, както и събирането на членовете на организация на едно място в което да принадлежат.

Този дипломен проект има за цел да разшири способностите и функционалностите на платформата Discord. Тя главно се използва за гласов, видео и текстов чат, като е дом за общности от всякакъв размер, но най-широко се използва от малки и активни групи от хора, които разговарят редовно. Огромно мнозинство от сървърите са частни пространства, в които групи от приятели и общности поддържат връзка.

Платформата Discord е удобно място за провеждането на учебни занятия и дава достъп до голямо множество от функционалности които не се предлагат от другите платформи или не са разработени на същото ниво, като също така не е платена. В един сървър е възможно да се провеждат множество чатове и разговори. В тях едновременно всеки може да споделя екран или апликация с аудио, както и да се свързва към избран от него брой потоци (streams). Всеки може да наглася силата на звука на останалите потребители и потоци, както и да заглуши своите микрофон или слушалки, да ги настрои за активация при натискане на бутон, както и да заглушава страничният шум на микрофона си.

Въпреки множеството от предимства пред останалите платформи, съществуват и функционалности които не са нагодени за онлайн обучение.